Honuu

Honuu (ruski i jakutski: Хонуу) je selo, glavno naselje Momskog rejona na severoistoku Republike Jakutije u Rusiji. Honuu se nalazi na desnoj obali Indigirke, koja utiče u Istočnosibirsko more, na mestu, gde se u nju uliva reka Moma. Selo ima 2494 stanovnika (2002). U selu žive jakuti, lovci. Blizu sela se nalazi Ю-gora, čiji je oblik sličan ćiriličnom slovu Ю. Mesta oko reke Indigirke su pogodna za ekoturizam. Nema ni asfaltnih puteva ni železnice. Veza sa spoljašnjim svetom je vazdušni transport.